# *E l ő t e r j e s z t é s*

*LIT/2282-2/2021.*

*Litér Község Önkormányzatának Képviselő-testülete részére*

***„Döntés víziközmű hálózatok hatékonyságnövelő fejlesztését célzó***

***KEHOP-2.1.11. pályázat előkészítéséről”***

***Tisztelt Képviselő Asszony/Úr!***

A Magyar Kormány által kiírásra került a **KEHOP-2.1.11.** pályázati felhívás a víziközmű hálózatok átalakítására, hatékonyságnövelő fejlesztésére, víziközmű rendszerek állapotfelmérésére.

A pályázat 2. számú célterülete a víziközmű hálózatok hatékonyságnövelő fejlesztéseire nyújt támogatást, a települési önkormányzat és a víziközmű szolgáltató együttműködésével, az alábbi támogatható tevékenységekkel:

* ivóvízhálózat hidraulikai és vízminőségi szempontból kedvezőbb átalakítása,
* vízveszteség csökkentés legalább 10%-kal,
* szennyvízelvezető hálózat esetén az idegenvíz csökkentés legalább 10%-kal,
* víztermelés hatékonyságának javítása,
* szennyvízelvezető hálózat rekonstrukciója,
* víziközműszolgáltatás energiahatékonyságának növelése.

A pályázat támogatási intenzitása 70%, azaz **30% önrészt szükséges biztosítani**, a támogatási kérelmek benyújtására szakaszosan, 2022.03.31. napig van lehetőség.

Litér Község Önkormányzata, mint Ellátásért Felelős részére a Bakonykarszt Zrt. az alábbi rekonstrukciós igényt fogalmazta meg:

|  |
| --- |
| *Szennyvízcsatorna* |
| *Település* | *Helyszín* | *Anyag* | *Átmérő* | *Gerinchossz* | *Becsült költség* | *Önrész (30%)* |
| Litér | **Bendola menti szennyvízcsatorna** | KG-PVC | 200 | **2 530 m** | 153 000 000 Ft + ÁFA | 45 900 000 Ft + ÁFA |

Tájékoztatom Önöket, hogy a Litér-Királyszentistván-Sóly Szennyvízcsatorna-Hálózati Tulajdonközösség litéri általános tartaléka 20 379 047 Ft.

A pályázat előkészítéséhez a Bakonykarszt Zrt. nyilatkozatot vár az alábbi kérdések megválaszolására:

1. Egyetértenek-e Önök a fenti gerincvezeték felújításával?
2. Felmerül-e Önök részéről további rekonstrukciós igény, ami a pályázatból finanszírozható?
3. Az önrészt az Önkormányzat vállalja-e?

Kérem Önöket, hogy a pályázat előkészítéséről, a fenti kérdésekre adandó válaszokról – figyelembe véve a biztosítandó 30% önrész mértékét – dönteni szíveskedjenek.

***Mellékletek:***

* Bakonykarszt Zrt. levele és KEHOP-2.1.11. pályázati felhívás.

**Litér, 2021.07.28. \_\_\_\_\_\_\_\_\_\_\_\_\_**

*Varga Mihály*

 Litér Község Polgármestere